CELEX: C2004/262/71
Language: da
Date: 2004-10-23 00:00:00
Title: Sag T-294/04: Sag anlagt den 23. juli 2004 af Internationaler Hilfsfonds e.V. mod Kommissionen for De Europæiske Fællesskaber

23.10.2004   
            
            
               DA
            
            
               Den Europæiske Unions Tidende
            
            
               C 262/37
            
         Sag anlagt den 23. juli 2004 af Internationaler Hilfsfonds e.V. mod Kommissionen for De Europæiske Fællesskaber
   (Sag T-294/04)
   (2004/C 262/71)
   Processprog: tysk
   Ved De Europæiske Fællesskabers Ret i Første Instans er der den 23. juli 2004 anlagt sag mod Kommissionen for De Europæiske Fællesskaber af Internationaler Hilfsfonds e.V., Rosbach (Tyskland), ved Rechtanwalt H. Kaltenecker.
   Sagsøgeren har nedlagt følgende påstande:
   
               —
            
            
               Kommissionen tilpligtes at betale sagsøgeren 54 037,00 EUR i erstatning for den økonomiske skade, som denne har lidt som følge af den retsstridige adfærd, der er udvist af Kommissionens ansatte, og at betale sagens omkostninger samt sagsøgerens omkostninger.
            
         Søgsmålsgrunde og væsentligste argumenter:
   Sagsøgeren er en ikke-statslig organisation (NGO) og virker inden for det humanitære område.
   Sagsøgeren har anført, at Retten i sag T-321/01 (1) vedrørende afslaget på sagsøgerens to ansøgninger om samfinansiering har fastslået, at Kommissionen ved sin handlemåde havde udvist forsømmelighed, og har annulleret den pågældende kommissionsbeslutning. Sagsøgeren har gjort gældende, at organisationen har haft betydelige omkostninger under behandlingen af sagen ved den europæiske ombudsmand, forud for retssagen. Retten har med henvisning til retspraksis fastslået, at disse omkostninger ikke kunne kræves erstattet i forbindelse med sag T-321/01. Dermed er sagsøgeren henvist til at anlægge en erstatningssag mod Kommissionen i henhold til artikel 288, stk. 2, EF.
   
      (1)  Dom af 18.9.2003 i sag T-321/01, Internationaler Hilfsfonds mod Kommissionen (endnu ikke trykt i Samling af Afgørelser).